𐌰𐌿𐌲𐌹𐌽𐍃 𐌲𐌰𐌻𐌰𐌹𐍃𐍄𐌰

𐌰𐌿𐌲𐌹𐌽𐍃 𐌲𐌰𐌻𐌰𐌹𐍃𐍄𐌰 𐌹𐍃𐍄 𐍄𐌰𐌿𐌹 𐌼𐌹𐍄𐍉𐌽 𐌸𐌰𐍂𐌴𐌹 𐌰𐌿𐌲𐍉 𐌹𐌽𐍃𐌰𐌹𐍈𐌹𐌸 (𐌸𐌰𐍂𐌴𐌹 𐌼𐌰𐌽𐍃 𐍃𐌰𐌹𐍈𐌰𐌽𐌳) 𐌸𐌰𐌿 𐌹𐌽𐍅𐌰𐌲𐌴𐌹𐌽𐌰𐌹𐍃 𐌰𐌿𐌲𐌹𐌽𐍃 𐌹𐌽 𐌲𐌰𐌻𐌴𐌹𐌺𐌰 𐌼𐌹𐌸 𐌷𐌰𐌿𐌱𐌹𐌳𐌰. 𐌰𐌿𐌲𐌹𐌽𐍃 𐌲𐌰𐌻𐌰𐌹𐍃𐍄𐌰 𐌹𐍃𐍄 𐍄𐍉𐌻𐍃 𐌼𐌹𐍄𐍉𐌽 𐍃𐍄𐌰𐌳𐌹𐌽𐍃 𐌸𐌰𐍂𐌴𐌹 𐌰𐌿𐌲𐍉𐌽𐌰 𐍃𐌹𐌽𐌳 𐌸𐌰𐌿 𐌹𐌽𐍅𐌰𐌲𐌴𐌹𐌽𐌹𐌽𐍃 𐌰𐌿𐌲𐌰𐌽𐌴. 𐌰𐌿𐌲𐌹𐌽𐍃 𐌲𐌰𐌻𐌰𐌹𐍃𐍄𐌰𐌽𐌴 𐌱𐍂𐌿𐌺𐌾𐌰𐌽𐌳 𐌹𐌽 𐍃𐍉𐌺𐌽𐌰𐌹 𐍃𐍅𐍃𐍄𐌰𐌹𐌼𐍉𐍃 𐍃𐌹𐌿𐌽𐌰𐌹𐍃, 𐌰𐌷𐌰𐌻𐌴𐌹𐍃𐌴𐌹𐌽, 𐌰𐌷𐌰𐍂𐌰𐌶𐌳𐌰𐌻𐌴𐌹𐍃𐌴𐌹𐌽, 𐌺𐌰𐌿𐍀𐌰𐌻𐌴𐌹𐍃𐌴𐌹𐌽, 𐍃𐍅𐌴 𐍄𐍉𐌻𐍃 𐌹𐌽𐌻𐌰𐌲𐌴𐌹𐌽𐌰𐌹𐍃 𐌹𐌽 𐌲𐌰𐍅𐌰𐌿𐍂𐌳𐌾𐌰 𐌼𐌹𐌸 𐌼𐌰𐌽𐌽𐌰𐌼 𐌾𐌰𐌷 𐌲𐌰𐍂𐌰𐌷𐌽𐌾𐌰𐌼, 𐌾𐌰𐌷 𐌹𐌽 𐍄𐍉𐌾𐌰 𐍅𐌰𐌹𐌷𐍄𐌴. 𐌰𐌿𐌲𐌹𐌽𐍃 𐌲𐌰𐌻𐌰𐌹𐍃𐍄𐌰𐌽𐌴 𐌾𐌰𐌷 𐌱𐍂𐌿𐌺𐌾𐌰𐌽𐌳 𐍃𐍅𐌴 𐌷𐌹𐌻𐍀𐌰𐌽𐌳𐌰𐌽𐍃 𐍄𐍉𐌻𐍉𐍃, 𐌳𐌿 𐍆𐍂𐌹𐍃𐌰𐌷𐍄𐌰𐌹 𐍃𐌹𐌽𐌳 𐍂𐌰𐌹𐌷𐍄𐌾𐌰𐌽𐌳𐌴𐌹𐌽𐍃 𐍈𐌰𐌹𐌻𐌰𐌺𐌰𐍂𐍂𐍉𐍃, 𐌰𐍂𐌼𐌴𐌹𐍃 𐍂𐌰𐌿𐌱𐌰𐌿𐍄𐍃, 𐌾𐌰𐌷 𐌷𐌰𐌽𐌳𐌿𐍅𐌰𐌹𐍂𐌷𐍄𐌰𐌹 𐌻𐌹𐌸𐌾𐌿𐍃. 𐌽𐌿 𐌰𐌿𐌲𐌹𐌽𐍃 𐌲𐌰𐌻𐌰𐌹𐍃𐍄𐌰 𐌾𐌰𐌷 𐌿𐍃𐍃𐍉𐌺𐌾𐌰𐌳𐌰 𐍃𐍅𐌴 𐍄𐍉𐌻𐍃 𐌰𐍅𐍄𐌹𐍃𐌼𐌿 𐌱𐌹𐌲𐌹𐍄𐌰𐌽. 𐍃𐌿𐌼𐌰𐌹 𐍄𐍉𐌻𐍉𐍃 𐍃𐌹𐌽𐌳 𐌴𐌹 𐌰𐌿𐌲𐌹𐌽𐍃 𐌹𐌽𐍅𐌰𐌲𐌴𐌹𐌽𐌹𐌽𐍃 𐌼𐌹𐍄𐍉𐌽𐌳𐌰, 𐌿𐍆𐍄𐌰 𐌱𐍂𐌿𐌺𐌴𐌹𐌽𐍃 𐍆𐍂𐌹𐍃𐌰𐌷𐍄𐌴 𐍆𐌹𐌻𐌼𐌹𐍃 𐌴𐌹 𐌻𐌰𐌲𐌴𐌹𐌽 𐌰𐌿𐌲𐍉𐌽𐌴 𐌿𐍃𐌽𐌹𐌼𐌰𐌳𐌰. 𐌰𐌽𐌸𐌰𐍂𐌰𐌹 𐌷𐌰𐌹𐌳𐌾𐌿𐍃 𐍃𐍅𐌰𐍃𐍅𐌴 𐌱𐍂𐌿𐌺𐌴𐌹𐌽𐍃 𐌰𐌹𐌻𐌰𐌹𐌺𐍄𐍂𐍉𐌰𐌿𐌺𐌿𐌻𐌰𐌿𐌲𐍂𐌰𐌼 𐌾𐌰𐌷 𐍃𐌹𐌽𐌳.